
Návrh

VYHLÁŠKA
Ministerstva dopravy Slovenskej republiky

z ..... 2027, 

ktorou sa ustanovujú náležitosti žiadosti o vydanie a o významnú zmenu povolenia na vykonávanie obchodnej leteckej dopravy a žiadosti o vydanie a o zmenu prevádzkovej licencie

Ministerstvo dopravy Slovenskej republiky podľa § 176 ods. 1 písm. a) zákona č. .../2026 Z. z. o civilnom letectve a o zmene a doplnení niektorých zákonov(letecký zákon) (ďalej len „zákon“) ustanovuje:

§ 1

(1) Žiadosť o vydanie povolenia na vykonávanie nepravidelnej obchodnej leteckej dopravy medzi územím Slovenskej republiky a územím tretej krajiny obsahuje
a) údaje o leteckom dopravcovi v rozsahu podľa § 168 ods. 1 písm. a) prvý až tretí bod zákona, ak ide o fyzickú osobu, § 168 ods. 1 písm. b) prvý a tretí bod zákona, ak ide o fyzickú osobu – podnikateľa alebo § 168 ods. 1 písm. c) prvý a druhý bod zákona, ak ide o právnickú osobu,
b) trojpísmenný kód leteckého dopravcu pridelený Medzinárodnou organizáciou civilného letectva,
c) typ lietadla, poznávaciu značku a registrovú značku lietadla a sedadlovú kapacitu,
d) maximálnu vzletovú hmotnosť lietadla,
e) číslo letu (ak je použité),
f) dátum odletu, predpokladaný čas odletu a letisko odletu,
g) dátum a predpokladaný čas príletu, letisko príletu,
h) účel letu, 
i) počet cestujúcich,
j) druh a množstvo nákladu prepravovaného na územie Slovenskej republiky alebo z územia Slovenskej republiky,
k) názov a adresu objednávateľa leteckej prepravy,
l) ak ide o leteckú prepravu nákladu údaje o odosielateľovi a príjemcovi v rozsahu podľa § 168 ods. 1 písm. a) prvý až tretí bod zákona, ak ide o fyzickú osobu, § 168 ods. 1 písm. b) prvý a tretí bod zákona, ak ide o fyzickú osobu – podnikateľa alebo § 168 ods. 1 písm. c) prvý a druhý bod zákona, ak ide o právnickú osobu,
m) zmluvu na vykonávanie nepravidelnej obchodnej leteckej dopravy, ak ide o sériu letov v rámci na nepravidelnej obchodnej leteckej dopravy,
n) dátum a miesto vyhotovenia žiadosti.

(2) Prílohou žiadosti o vydanie povolenia na vykonávanie nepravidelnej obchodnej leteckej dopravy medzi územím Slovenskej republiky a územím tretej krajiny je
a) osvedčenie leteckého prevádzkovateľa alebo obdobný doklad, ak ide o leteckého dopravcu tretej krajiny,
b) prevádzková licencia alebo obdobný doklad vydaných príslušným orgánom tretej krajiny, ak ide o leteckého dopravcu tretej krajiny,
c) doklad o poistení leteckého dopravcu za škody spôsobené prevádzkou lietadla,
d) doklad o poistení leteckého dopravcu za škody spôsobené zo zmluvy o leteckej preprave,
e) [bookmark: _Ref236724046]doklad podľa osobitného predpisu,[footnoteRef:2]) ak ide o leteckého dopravcu tretej krajiny. [2: ) Čl. 3 a príloha 2 nariadenia Komisie (EÚ) č. 452/2014 z 29. apríla 2014, ktorým sa stanovujú technické požiadavky a administratívne postupy týkajúce sa letovej prevádzky prevádzkovateľov z tretích krajín podľa nariadenia Európskeho parlamentu a Rady (ES) č. 216/2008 (Ú. v. EÚ L 133, 6.5.2014) v platnom znení.] 


§ 2

(1) Žiadosť o vydanie povolenia alebo o významnú zmenu povolenia na vykonávanie pravidelnej obchodnej leteckej dopravy medzi územím Slovenskej republiky a územím tretej krajiny obsahuje
a) údaje o leteckom dopravcovi v rozsahu podľa § 168 ods. 1 písm. a) prvý až tretí bod zákona, ak ide o fyzickú osobu, § 168 ods. 1 písm. b) prvý a tretí bod zákona, ak ide o fyzickú osobu – podnikateľa alebo § 168 ods. 1 písm. c) prvý a druhý bod zákona, ak ide o právnickú osobu,
b) trojpísmenný kód leteckého dopravcu pridelený Medzinárodnou organizáciou civilného letectva,
c) typ lietadla, poznávaciu značku a registrovú značku lietadla a sedadlovú kapacitu,
d) maximálnu vzletovú hmotnosť lietadla,
e) čísla letov (ak je použité),
f) dátum odletov, predpokladaný čas odletov a letisko odletov,
g) dátum a predpokladané časy príletov, letisko príletov,
h) dátum a miesto vyhotovenia žiadosti.

(2) Prílohou žiadosti o vydanie povolenia na vykonávanie pravidelnej obchodnej leteckej dopravy medzi územím Slovenskej republiky a územím tretej krajiny je
a) osvedčenie leteckého prevádzkovateľa alebo obdobný doklad, ak ide o leteckého dopravcu tretej krajiny,
b) prevádzková licencia alebo obdobný doklad vydaných príslušným orgánom tretej krajiny, ak ide o leteckého dopravcu tretej krajiny,
c) [bookmark: _GoBack]doklad o poistení leteckého dopravcu za škody spôsobené prevádzkou lietadla,
d) doklad o poistení leteckého dopravcu za škody spôsobené zo zmluvy o leteckej preprave,
e) doklad podľa osobitného predpisu,1) ak ide o leteckého dopravcu tretej krajiny. 

§ 3

(1) Žiadosť o vydanie alebo o zmenu prevádzkovej licencie obsahuje
a) údaje o leteckom dopravcovi v rozsahu podľa § 168 ods. 1 zákona,
b) požadovaný druh leteckej dopravnej činnosti a kategóriu lietadiel,
c) dátum a miesto vyhotovenia žiadosti.
d) podpis žiadateľa, ak je žiadosť podaná v listinnej podobe.

(2) Prílohou žiadosti o vydanie alebo o zmenu prevádzkovej licencie sú doklady preukazujúce splnenie podmienok podľa osobitného predpisu.[footnoteRef:3]) [3: ) Nariadenie Európskeho parlamentu a Rady (ES) č. 1008/2008 z 24. septembra 2008 o spoločných pravidlách prevádzky leteckých dopravných služieb v Spoločenstve (prepracované znenie) (Ú. v. EÚ L 293, 31.10.2008) v platnom znení.] 


§ 4

(1) Ak sa prílohy predkladajú v listinnej podobe, prílohy podľa 
a) § 1 ods. 2 a § 2 ods. 2 sa predkladajú ako kópie, 
b) § 3 ods. 2 sa predkladajú ako originály alebo úradne osvedčené kópie.

(2) Ak sa prílohy predkladajú v elektronickej podobe a ide o prílohy, ktoré vyhotovuje žiadateľ, prílohy sa predkladajú autorizované kvalifikovaným elektronickým podpisom alebo uznaným spôsobom autorizácie oprávnenej osoby; prílohy, ktoré nevyhotovuje žiadateľ, sa predkladajú v podobe zaručenej konverzie[footnoteRef:4]) okrem príloh, ktoré spracovateľ autorizoval kvalifikovaným elektronickým podpisom alebo kvalifikovanou elektronickou pečaťou.  [4: ) § 35 ods. 2 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení zákona č. 273/2015 Z. z.] 


(3) Ak sa prílohy podľa § 1 ods. 2, § 2 ods. 2 a § 3 ods. 2 predkladajú v inom ako slovenskom jazyku, predkladajú sa spolu s ich úradne osvedčeným prekladom do slovenského jazyka; to neplatí, ak sú vyhotovené v českom jazyku alebo v anglickom jazyku. 

§ 6

Táto vyhláška nadobúda účinnosť 1. apríla 2027.

